open-index/open-wikipedia-markdown huggingface dataset:
Siguldas pagasts

**Siguldas pagasts** ir viena no Siguldas novada administratīvajām teritorijām tā ziemeļaustrumos Gaujas kreisajā krastā. Robežojas ar sava novada Siguldas pilsētu, Allažu, Mālpils un Mores pagastiem, un pa Gauju ar Krimuldas pagastu, kā arī Cēsu novada Līgatnes pagastu. Pagasta centrs ir Siguldas pilsēta, kas atrodas ārpus pagasta robežām.

## Daba
Pagastā atrodas Daudas un Jodupītes ieleja, Kaktiņu gravas, Kalna Klauka ala un avots, Kautraka gravas, Saltavots, kā arī Sautas kalns un Sviķupītes ielejas atsegumi.
### Hidrogrāfija
#### Upes
Dauda, Nurmižupīte, Svīķupīte, Umerupīte, Zušupīte.

#### Ezeri
Grebītis, Jūdažu ezers, Matiņu ezers, Umuru ezers.

## Vēsture
Rīgas apriņķa Siguldas pagastam 1876. gadā pievienoja Lorupmuižas novadu, 1893. gadā - Jūdažu pagastu. 1926. gadā atdalīja Siguldas miestu, kam 1928. gadā piešķīra pilsētas tiesības. 1935. gadā pagasta platība bija 96,8 km².

1945. gadā pagastā izveidoja Siguldas un Jūdažu ciema padomes, bet pagastu, tāpat kā apriņķus, 1949. gadā likvidēja. 1951. gadā Siguldas rajona Siguldas ciemam pievienoja Nurmižu ciemu, 1954. gadā daļu Vildogas ciema, 1958. gadā pievienoja daļu Jūdažu ciema, bet nelielu Siguldas ciema daļu iekļāva Līgatnes ciemā. 1962. gadā Siguldas rajonu pievienoja Rīgas rajonam. 1974. gadā daļu ciema teritorijas pievienoja Siguldas pilsētai un 1977. gadā daļu Krimuldas ciemam. 1990. gadā ciemu reorganizēja par Rīgas rajona pagastu. 2003. gadā pagasts iekļāvās Rīgas rajona Siguldas novadā. 2021. gadā tas kļuva par daļu no jaunā Siguldas novada. 

## Iedzīvotāji
### Iedzīvotāju skaita izmaiņas
Esošajās robežās ar Ķipariem un Peltēm, pēc CSP datiem.

### Ievērojamas personības
* Kārlis Kasparsons (1865—1962), latviešu sabiedriskais darbinieks, publicists, ārsts un filologs

### Apdzīvotās vietas
Jūdaži, Matiņi, Nurmiži un Vējupīte.

## Saimniecība
### Transports

## Izglītība un kultūra

## Atsauces
Akanu valodas

**Akanu valoda** ir makrovaloda vai dialektu kopums, kuras pratēji dzīvo galvenokārt Ganā un Kotdivuāras austrumos. Visas akanu valodas ir savstarpēji saprotamas. Galvenās valodas ir:
* Tvi — Lielākā grupa, izplatīta lielākoties Ganā. Iekļauj akuapemu un ašanti dialektus.
* Fante — Ganas piekrastes austrumos.
* Bronga — Vidusganas rietumos un gar robežu ar Kotdivuāru.
* Baule — Kotdivuāras vidienē, radniecīga nzemai.
* Nzema — galvenokārt Vidusganas rietumos un Kotdivuāras austrumos.
* Aņi — Kotdivuāras austrumos.

Ganas Valodu birojs ir izstrādājis šim valodu kopumam vienotu ortogrāfiju, kas satur ap 20 000 vārdu.

Vergu tirdzniecības rezultātā akanu valoda ir pārcēlusies uz Ameriku, galvenokārt Surinamu un Jamaiku, kur tā joprojām tiek lietota ierobežotā izplatībā.

## Ārējās saites
* Akanu valodas materiāli
* ''kasahorow'' akanu vārdnīca
Zigfrīds Muktupāvels

**Zigfrīds Muktupāvels** (dzimis ) ir latviešu mūziķis (dziedātājs, taustiņinstrumentālists un vijolnieks) un žurnālists, kā arī televīzijas un radio raidījumu vadītājs. 2009. gada 17. novembrī par ieguldījumu latviešu kultūrā un mūzikā tika iecelts par Triju Zvaigžņu ordeņa kavalieri.

Pazīstams kā grupas "bet bet" vokālists, kā arī ilggadējs TV3 raidījuma "Bez Tabu" (2007—2014) un Latvijas Radio raidījuma "Kultūras Rondo" vadītājs (2008—2023). Vadījis arī LTV raidījumu "100 gramu kultūras. Nacionālie dārgumi".

## Biogrāfija
Audzis Krimuldā, mācījies Siguldas mūzikas skolā un Liepājas Emiļa Melngaiļa Mūzikas vidusskolas vijoles klasē.

## Muzikālā darbība
### Grupas
* "IR", kopā ar Ivaru Rutmani
* "Durbes k/n grupa", ar Tomasu Kleinu, Ainaru Karpu;
* "Saldās sejas", ar Guntaru Raču, T. Kleinu, Aldi Žimantu;
* "Neptūns", ar G. Raču, T. Kleinu, Jāni Lūsēnu, Ivaru Piļku;
* "Zodiaks", ar J. Lūsēnu, Maiju Lūsēnu;
* "bet bet" — kopš 1991. gada

### Konkursi
* 1987. gads — festivāla "Liepājas Dzintars" labākais mūziķis
* 1988. gads — starptautiskais konkurss "Jūrmala'88" — laureāta nosaukums, skatītāju balva, ārzemju žurnālistu balva, PSRS Miera komitejas balva.

### Mūzikli
* J. Lūsēns / J. Jevtušenko "Māte un neitronbumba"
* J. Druce Liepājas teātra izrāde "Laimes istabiņa" — ciema vijolnieks
*R. Pauls / M. Zālīte mūzikls "Meža gulbji", — producents un aranžētājs.
*Z. Liepiņš / M. Zālīte, rokopera "Lāčplēsis" — Līkcepure.
* R. Pauls / G. Račs, mūzikls "Zaļā Jumprava" — producents un aranžētājs.
* J. Lūsēns / M. Zālīte rokopera "Kaupēn, mans mīļais" — Dzejnieks.
* J. Lūsēns / M. Zālīte rokopera "Sfinksa" — mūziķis.
* J. Lūsēns / M. Zālīte koncertuzvedums "Mistērija par sapni un mīlestību"
*J. Ķirsis / J. Balodis mūzikls "Futbols uz podestiem" — skolas elektriķis.
* J. Lūsēns / I. Zandere mūzikls "Sniega karaliene" — krauklis, balodis.

### Citi
* 2008. gads — J. Lūsēns / M. Zālīte, opera "Leļļu opera" Latvijas Nacionālajā operā — Meistars.
* 2009. gads — J. Lūsēns / K. Skalbe, dziesmu cikls "Zelta sirds", kopā ar Liepājas zvanu kori "Campanella".
* 2010. gads — J. Lūsēna koncertprogramma "Tautas Laiks". Ance Krauze, Kristīne Zadovska, Ingus Pētersons.
* 2011. gads — Uģa Prauliņa folkbaroka opera "Opera ficta" — pusmūža sabiedrisko attiecību speciālists.
* 2012. gads — J. Lūsēna koncertprogramma "Ar zvaigžņu kluso gaismu"

### Diskogrāfija
* *Violets* (2002)
* *Pacel Acis* (2011)
* *Krāsu Balāde* (2016)

## Atsauces
Osvalds

**Osvalds** var būt:

* Osvalds (personvārds)

## Cilvēki ar šādu vārdu
* Osvalds Špenglers, filozofs
* Osvalds Šmīdebergs, ķīmiķis

## Cilvēki ar šādu uzvārdu
* Lī Hārvijs Osvalds, iespējamais ASV prezidenta Džona Kenedija slepkava
Eiropas Drošības un sadarbības organizācija

**Eiropas Drošības un sadarbības organizācija** jeb **EDSO** (no 1973. līdz 1995. gadam — **Eiropas Drošības un sadarbības apspriede**, **EDSA**) ir pasaulē lielākā reģionālā starpvaldību organizācija drošības jomā (57 dalībvalstis). Organizācija bija radīta aukstā kara laikā kā Rietumu un Austrumu dialoga forums, aptverot Ziemeļamerikas un Eiropas valstis. Darbs norisinās trīs dimensijās: politikas un militārajā dimensijā, ekonomikas un vides dimensijā, un cilvēkdimensijā.

## Struktūrvienības
* Ministru Padome
* Pastāvīgā Padome
* Drošības sadarbības forums
* Sekretariāts
* Parlamentārā asambleja
* Augstais komisārs nacionālo minoritāšu jautājumos
* Demokrātisko institūciju un cilvēktiesību birojs
* Pārstāvis mediju brīvības jomā

## Latvijas dalība EDSO

* Latvija Eiropas Drošības un Sadarbības organizācijai pievienojās 1991. gada 10. septembrī
* Latvija parakstīja Helsinku Deklarāciju 1991. gada 14. oktobrī
* Latvija parakstīja Parīzes Hartu 1991. gada 6. decembrī
* Latviju EDSO pārstāv Pastāvīgā pārstāvniecība ANO, EDSO un citās starptautiskajās organizācijās Vīnē.
* 2012.gadā Latvija prezidēja EDSO Drošības sadarbības forumā. Prezidentūras funkcijas pildīja Pastāvīgās pārstāvniecības diplomāti.

### EDSO misija Latvijā
* Ilgtermiņa misija 1993. gada 19. novembris — 2001. gada 31. decembris

### EDSO vēlēšanu novērošanas aktivitātes Latvijā
* Ierobežota laika Saeimas vēlēšanu novērošanas misija 1998. gadā
* Ierobežota laika Saeimas vēlēšanu novērošanas misija 2002. gadā
* Ierobežota laika Saeimas vēlēšanu novērošanas misija 2006. gadā
* Ierobežota laika Saeimas vēlēšanu novērošanas misija 2010. gadā
* Ierobežota laika Saeimas ārkārtas vēlēšanu novērošanas misija 2011. gadā

## Ārējās saites
* EDSO portāls
* 2002. g. konferences "EDSO un Latvija — sadarbība pagātnē un nākotnē" materiāli
Demokrātisko institūciju un cilvēktiesību birojs

thumb|Demokrātisko institūciju un cilvēktiesību birojs
**Demokrātisko institūciju un cilvēktiesību birojs** () ir EDSO sturktūrvienība, kas darbojas vēlēšanu uzraudzības, demokrātijas attīstības, cilvēktiesību, iecietības un nediskriminācijas, kā arī tiesiskuma jomā. Kopš 2020. gada biroja direktors ir Mateo Mekači (Itālija). Birojs ir dibināts 1990. gadā kā Brīvo vēlēšanu birojs. Tā sēdeklis ir Varšava.

## Ārējās saites

* DICB mājaslapa
* DICB ziņojumi par vēlēšanām Latvijā:
** 2002. g.: ziņojums par provizoriskiem novērojumiem un secinājumiem, 06.10.2002.
** 2006. g.: paziņojums presei, 08.10.2006. , gala ziņojums, 08.02.2007. 
** 2010. g.: paziņojums par provizoriskajiem novērojumiem un secinājumiem, 03.10.2010. , gala ziņojums, 10.12.2010.
** 2011. g.: Paziņojums par provizoriskajiem novērojumiem un secinājumiem, 18.01.2011
** 2014. g.: Gala atskaite, 18.12.2014
** 2018. g.: Gala atskaite, 17.01.2019
Šaušana 2008. gada vasaras olimpiskajās spēlēs — dubultais tranšeju stends vīriešiem

2008. gada vasaras olimpisko spēļu sacīkstēs **šaušanā vīriešiem dubultajā tranšeju stendā** notika 12. augustā. Par olimpisko čempionu kļuva ASV sportists Voltons Ellers. Sacīkstēs piedalījas 19 sportisti. Pēc priekšsacīkstēm 6 labākie sportisti kvalificējās finālsacīkstēm.

## Priekšsacīkstes
Priekšsacīkstes tika aizvadītas trijās sērijas - A, B un C. Katrā sērijā bija pa 25 mēģinājumiem. A un B sērijā viens mērķis tika mests tieši uz priekšu, bet otrs 5 grādu leņķī no pirmā uz kādu no pusēm. C sērijā leņķis tika palielināts līdz 10 grādiem.

## Fināls
Finālā tika atkārtota C sērija, kuras rezultāts tika pieskaitīts priekšsacīkšu rezultātam.
2008.—2009. gada LBL sezona

**2008.—2009. LBL sezona** bija 18. **[[Latvijas Basketbola līga]]s** sezona. Sezona sākās  un noslēdzās . Tajā piedalījās 22 komandas, kas tika sadalītas divās divīzijās pēc spēku samēra. 1. divīzijā spēlēja deviņas spēcīgākās komandas. Par čempioniem kļuva BK Ventspils, finālspēļu sērijā uzvarot Barons/LMT.

## Regulārā sezona
### 1. divīzija

### 2. divīzija

## Izslēgšanas spēles

;Ceturtdaļfināli

;Pusfināli

;Fināli

## Ārējās saites
* LBL mājaslapa
* ''Eurobasket'' profils
Seven Seas of Rhye

**Seven Seas of Rhye** ir Fredija Merkūrija dziesma, ko izpilda rokgrupa Queen. Šī dziesma noslēdza gan pirmo grupas studijas albumu "Queen" (1973. gads), gan arī tika iekļauta otrajā albumā "Queen II" (1974. gads). Sākotnējā versijā tā bija instrumentāla dziesma, bet vēlāk tika izdota arī kā singls, kurš pēc grupas uzstāšanās Top of the Pops šovā kļuva arī par pirmo tās hitu, kurš sasniedza Apvienotās Karalistes topa 10 vietu.

Dziesma atklāj Fredija Merkūrija bērnības fantāziju pasauli - Rhye. Šo pasauli izveidoja Fredijs Merkūrijs kopā ar savu māsu - Kašmiru, bet kad Merkūrijs pievienojās Queen viņš sarakstīja vairākas dziesmas par šo valstību - Seven Seas of Rhye, Lily of the Valley, "My Fairy King", Ogre Battle, The Fairy Feller's Master-Stroke, un The March of the Black Queen.

Dziesma nezaudējot savu popularitāti pārdzīvoja visu Queen pastāvēšanas laiku, arī pēc Merkurija nāves. Dziesmas ievadā dzirdama īpatnēja sekvenciāla (viena akorda) klavierspēle, kurā dažbrīd dzirdama arī Braien Meija spēlētās ģitāras skaņas.

Seven Seas of Rhye ir pieminēta arī Queen dziesmā "Lily of the Valley" no albuma Sheer Heart Attack, kuras vārdi ir:
"Messenger from Seven Seas has flown
To tell the king of Rhye he's lost his throne".
Šaušana 2008. gada vasaras olimpiskajās spēlēs — 50 metri ar pistoli vīriešiem

2008. gada vasaras olimpisko spēļu sacīkstēs **šaušanā vīriešiem 50 metru distancē ar pistoli** notika 12. augustā. Par olimpisko čempionu kļuva Dienvidkorejas sportists Jins Jono. Sacīkstēs piedalījas 45 sportisti. Pēc priekšsacīkstēm 8 labākie sportisti kvalificējās finālsacīkstēm. Ziemeļkorejas sportists Kims Jonsū izcīnīja sudraba medaļu, taču pēc tam viņa organismā tika atklātas dopinga pēdas un viņa sudraba medaļa tika atņemta.

## Priekšsacīkstes

## Fināls
Aka

**Aka** ir pazemes ūdens ņemšanas vieta, atsevišķas ūdens gūtnes vai ūdens ieguves urbumi, kurus savām vajadzībām izmanto individuālie ūdens lietotāji.
Akas ir vertikālas šahtas veidā ierīkotas hidrotehniskās būves. Tās izmanto neliela ūdens daudzuma savākšanai un glabāšanai (krājakas), kā arī pazemes komunikāciju kontrolei (piem., skataka kanalizācijā, drenu aka meliorācijā). 
Pazemes ūdens ņemšanai lieto urbtās artēziskās akas vai raktās akas. Raktās akas parasti ierīko līdz 6—10 m dziļumā, irdenos iežos. Akas dibenā, retāk sānsienā ierīko grants filtru, caur kuru ūdens no ieža ieplūst akā. Netīru virszemes ūdeņu  un atmosfēras  nokrišņu nokļūšanu akā novērš, noblīvējot akas sienas ar māliem vai izbūvējot akai grodus un paceļot tos vismaz līdz 80 cm virs zemes, kā arī tās nosedzot.

## Atsauces

## Ārējās saites
AKA (nozīmju atdalīšana)

**Aka** var būt:

* ūdens ņemšanas vieta
* Akanu valodas ISO 639-2 un ISO 639-3 kods
* a.k.a. vai aka () saīsinājums apzīmējumam "pazīstams arī kā"

## Skatīt arī
* AK
Golda Meira

**Golda Meira** (; līdz 1956. gadam **Golda Meijersone**, dzimusi **Goldele Maboviča**;  — ) bija Izraēlas premjerministre laikā no 1969. līdz 1974. gadam.

## Biogrāfija

Dzimusi 1898. gada 3. maijā Kijivā, Krievijas impērijā (mūsdienās Ukrainas galvaspilsēta), Moišes Ichaka un Blūmas Maboviču ģimenē.

1906. gadā ģimene emigrēja uz ASV, Viskonsinas štatu, kur apmetās Milvoki. Tur Goldele absolvēja koledžu un iztiku pelnīja kā pedagogs skolās. 1915. gadā iestājās kreisajā partijā *Poalei Cion* ("Cionas darbaļaudis"), apprecējās ar Morisu Meijersonu un 1921. gadā emigrēja uz Palestīnu, kur apmetās Merhavijas kibucā. Kopš 1924. gada dzīvoja Jafā, iztiku pelnīja kā strādnieku arodbiedrību klerks, pēc tam strādāja Ebreju aģentūrā.

1928. gadā ievēlēta par "Vispārējās strādnieku federācijas" (*Histadrut*) sieviešu nodaļas Darba sieviešu padomes izpildkomitejas sekretāri, 1932. gadā kā organizācijas emisārs komandēta uz ASV, uz *Pioneer woman*. 1934. gadā, pēc atgriešanās Palestīnā, ievēlēta federācijas izpildkomitejā, vēlāk kļūstot par partijas politikas nodaļas vadītāju.

1948. gadā iecelta par vēstnieci PSRS (pirmā valsts, kas atzina Izraēlas neatkarību).

1949. gadā ievēlēta Knesetā no Izraēlas strādnieku partijas (*MAPAI*) izvirzīto kandidātu saraksta. Kļuva par Darba ministru un atradās šajā postenī līdz 1956. gadam (šajā gadā mainīja vārdu un uzvārdu no Goldele Meijersone uz Golda Meira).

No 1956. līdz 1965. gadam Izraēlas Ārlietu ministre.

No 1965. gada *MAPAI* partijas ģenerālsekretāre, bet 1967. gadā aktīvi atbalstīja *MAPAI*, *RAFI* un *Ahdutha* partiju apvienošanos Izraēlas darba partijā (*Avoda*), kļūstot par tās ģenerālsekretāri.

No 1969. līdz 1974. gadam Izraēlas premjerministre.

1974. gadā bija spiesta demisionēt un aizgāja no lielās politikas (pametot arī visus posteņus partijā). Laikā no 1977. līdz 1978. gadam vienīgais sabiedriskais amats, ko Golda Meira ieņēma, bija Ebreju kopienu izpētes biedrības goda prezidente.

Mirusi 1978. gada 8. decembrī Jeruzalemē, apglabāta Hercla kalnā.
## Piemiņa
### Attēlojumi kino un teātrī
Aktrise Helēna Mirena atveidoja Meiru 2023. gada biogrāfiskajā filmā "Golda", kuras režisors ir Gajs Nativs un producents Maikls Kūns, filmas centrā ir ar Jomkipuras karu saistītie notikumi.

## Literatūra

* Agres, Elijahu. Golda Meir: Portrait of a Prime Minister. - Sabra Books. 1969. .
* Burkett Elinor. Golda Meir: The Iron Lady of the Middle East. - Gibson Square. 2008. .
* Fallaci Oriana. Interview With History. - Houghton Mifflin. 1976. .
* Martin Ralph G. Golda Meir: The Romantic Years. - Ivy Books. 1988. .
* Meir Menahem. My Mother Golda Meir: A Son's Evocation of Life With Golda Meir. - Arbor House Pub. Co. 1983. .
## Atsauces

## Ārējās saites
* Goldas Meiras biogrāfija Kneseta mājas lapā (angļu val.)
* Меир Голда - Электронная еврейская энциклопедия
Alcheimera slimība

**Alcheimera slimība** ir progresējoša centrālās nervu sistēmas deģeneratīva slimība, kuras raksturīgās iezīmes ir prāta spēju pasliktināšanās, atmiņas traucējumi un izmaiņas uzvedībā. Slimība ir nosaukta vācu psihiatra Aloisa Alcheimera vārdā, kurš 1901. gadā pirmoreiz to aprakstīja. Slimība skar cilvēkus neatkarīgi no tautības un sociālekonomiskā stāvokļa. Šī slimība galvenokārt tiek diagnosticēta cilvēkiem, kuri ir pārsnieguši 65 gadu vecumu. Agrākais saslimšanas gadījums fiksēts 28 gadus vecam cilvēkam, bet parasti agrīna slimības diagnostika ir pēc 40, 50 gadu sasniegšanas. Alcheimera slimība nav normāla novecošanas pazīme. Alcheimera slimības cēloņi līdz šim vēl nav līdz galam izpētīti. Ir zināms, ka palielināta alumīnija daudzuma uzņemšana var veicināt Alcheimera slimības rašanos.

## Simptomi
Alcheimera slimības simptomi ir daudzveidīgi. Starp tiem ir pakāpeniska atmiņas un uzmanības samazināšanās, domāšanas procesu traucējumi un mācīšanās spēju samazināšanās, dezorientācija laikā un telpā, problēmas vārdu izrunāšanā, saskarsmes grūtības, personības izmaiņas. Demences simptomi pakāpeniski progresē, galu galā noved pie tā, ka slimnieks pilnībā zaudē spēju veikt pašaprūpi un mirst. Psihes sabrukuma process var ilgt vairākus gadus, sagādājot ciešanas gan pašam slimniekam, gan viņa tuviniekiem.

## Slimības klasifikācija
Pēc starptautiskās slimību un veselības problēmu klasifikācijas Alcheimera slimības kods ir G30. Sīkāk šajā klasifikācijā Alcheimera slimība tiek dalīta šādi:
* Alcheimera slimība ar agrīnu sākumu (slimība sākas pirms 65 gadu vecuma sasniegšanas, G30.0);
* Alcheimera slimība ar vēlīnu sākumu (slimība sākas pēc 65 gadu sasniegšanas, G30.1);
* citas Alcheimera slimības formas (G30.8);
* neprecizēta Alcheimera slimība (G30.9).

Šajā pašā klasifikācijā ar kodu F00 ir atzīmēta Alcheimera demence, kas ir viena no plānprātības formām. Klasifikācijā tā ir atzīmēta kā psihisks un uzvedības traucējums.

## Atsauces

## Ārējās saites
Izraēlas premjerministru uzskaitījums

Šajā uzskaitījumā apkopoti **[[Izraēla]]s premjerministri**, kopš 1948. gada, kad tika izveidota Izraēlas valsts

## Uzskaitījums
### [[Attēls:Flag of Israel.svg|30px]] Izraēlas valsts ([[1948]] — mūsdienas) [[Attēls:Emblem of Israel.svg|30px]]
Bihāri valodas

**Bihāri valodas** ir indoāriešu saimes valodu grupa, kas izplatīta Biharā un kaimiņu štatos Indijā. Bhodžapurī un maithilī valodas sastopamas arī Nepālā, kur tās prot ap 20% iedzīvotāju. Neskatoties uz šo valodu lielo pratēju skaitu, tās Indijā nav konstitucionāli atzītas. Bihāri valodas tiek uzskatītas par hindi dialektiem, un lietvedībā un oficiālajā saziņā tiek izmantots hindi. Bihāri valodu grupā ietilpst šādas valodas:
* Angika (700 000 pratēju). Rakstībai izmanto angas, kaithī un devanāgarī alfabētus.
* Bhodžapurī (29 384 562 pratēju). Rakstībai izmanto kaithī un devanāgarī alfabētus.
* Fidži hindi (460 000 pratēju). Bihāri un avadhī paveids, ko prot Fidži indiešu izcelsmes iedzīvotāji. Rakstībai izmanto latīņu un devanāgarī alfabētus.
* Kudmali (37 000 pratēju).
* Magadhī (11 362 000 pratēju). Rakstībai izmanto kaithī un devanāgarī alfabētus.
* Maithilī (7 500 000 pratēju). Rakstībai mithilākšara un devanāgarī alfabētus.
* Pančparganija (274 000 pratēju)
* Sadri (1 965 000 pratēju)
* Sarnami hindustani (150 000 pratēju). Bihāri un avadhī paveids, ko prot Surinamas indiešu izcelsmes iedzīvotāji.
* Suradžpuri (273 000 pratēju)
* Vadžika (500 000 pratēju)

## Atsauces

## Ārējās saites
* SIL par bihāri valodām
Helikobaktērija

**Helikobaktērija** () ir baktērija, kas izraisa kuņģa un divpadsmitpirkstu zarnas čūlu. Šīs baktērijas saasina arī gastrīta un kuņģa vēža slimības. Tomēr daudziem šīs baktērijas nēsātājiem nav novērotas nekādas saslimšanas pazīmes.

## Atsauces
Led Zeppelin (albums)

**Led Zeppelin** ir pirmais grupas *[[Led Zeppelin]]* albums. Tas tika ierakstīts 1968. gada oktobrī *[[Olympic Studios]]* un izdots . Lai gan sākotnēji kritiķi albumu pēla, tas kļuva komerciāli veiksmīgs un 2003. gadā žurnāla "Rolling Stone" aptaujā tika atzīts par 29. visu laiku labāko albumu. Albums tiek uzskatīts par vienu no pirmajiem smagā roka un smagā metāla albumiem. Tajā muzikāli un liriski ir manāms blūza, blūzroka, kā arī folkroka iespaids.

Albuma vākā ir attēlota dirižabļa *[[Hindenburg (dirižablis)|Hindenburg]]* katastrofa.

## Dziesmu saraksts
### Pirmā puse
# "Good Times Bad Times" - 2:46 (Peidžs, Džonss, Bonems)
# "Babe I'm Gonna Leave You" - 6:41 (Plānts, Peidžs, Bredona)
# "You Shook Me" - 6:28 (Diksons, Lenors)
# "Dazed and Confused" - 6:26 (Peidžs)

### Otrā puse
# "Your Time Is Gonna Come" - 4:35 (Peidžs, Džonss)
# "Black Mountain Side" - 2:13 (Peidžs)
# "Communication Breakdown" - 2:30 (Peidžs, Džonss, Bonems)
# "I Can't Quit You Baby" - 4:43 (Diksons)
# "How Many More Times" - 8:28 (Peidžs, Džonss, Bonems)

## Piezīmes
Dauna sindroms

thumb|235px|Ar Dauna sindromu slims zēns

**Dauna sindroms** jeb **trisomija 21**, ir viena no hromosomu patoloģijas formām, kad 46 hromosomu vietā ir 47 hromosomas, turklāt kariotipā ir trīs 21. hromosomas kopijas (normāli jābūt tikai divām). Šī hromosomu anomālija izraisa dažādas attīstības novirzes un fiziskas pazīmes.

Dauna sindroms ir iedzimts stāvoklis, kas notiek aptuveni vienam no 700 dzemdību gadījumiem visā pasaulē. Sindroma izplatību neietekmē etniskā piederība, dzimums vai sociāli ekonomiskie faktori, bet zināms, ka vecāka mātes vecums palielina risku dzemdēt bērnu ar šo sindromu.

Šo sindromu 1866. gadā pirmoreiz aprakstīja angļu ārsts Džons Dauns (*John Down*), no kā arī ir radies sindroma nosaukums.

Dažreiz šī patoloģijas forma tiek nepareizi dēvēta par **Dauna slimību**.

## Sindroma pazīmes

* Fiziskas īpatnības: Plakana seja, mazāk izteikta deguna tiltiņa daļa, mazas ausis, slīpas acu šķēlumi.
* Attīstības traucējumi: Dažādi intelektuālās attīstības traucējumi un aizkavēta runas attīstība.
* Veselības problēmas: Dažādi veselības traucējumi, piemēram, iedzimtas sirds slimības, problēmas ar redzi un dzirdi, kā arī palielināts risks vairogdziedzera problēmām un leikēmijai.

## Ārējās saites
* DAUNA SLIMĪBA| Medicīnas termins 
* Dauna Sindroma Biedrība 
* Informatīvs portāls un Sociālais Tīkls | Dauna Sindroms
Hipokrats

**Kosas Hipokrats** (, *Hippokrátēs ho Kṓos*, dzimis ap 460. gadu p.m.ē., miris ap 370. gadu p.m.ē.), bija Perikla laikmeta sengrieķu ārsts un filozofs, viena no svarīgākajām personām medicīnas vēsturē. Hipokrats tiek saukts par “medicīnas tēvu”. Par viņa dzīvi zināms maz. Ir grūti atšķirt faktus par Hipokrata dzīvi no vēlākajiem stāstiem un leģendām, kas radušies laika gaitā. Viņš dibināja Hipokrata ārstu skolu, viņa sekotājiem tiek piedēvēta Hipokrata zvēresta nodošanas tradīcijas ieviešana, kas saglabājusies līdz pat mūsdienām.

Viņš pievērsās arī garīgu slimību ārstēšanai. Viņš esot ieviesis tādus terminus kā paranoja, mānija, melanholija, bet mūsdienās šo jēdzienu izpratne ir mainījusies salīdzinājumā ar Hipokrata piedāvātajiem skaidrojumiem. Uzskata, ka Hipokrats bija pirmais, kas visus cilvēkus dalīja grupās pēc temperamenta, tas ir, sangviniķos, flegmatiķos, holeriķos un melanholiķos.

## Dzīvesgājums
Vēsturnieki uzskata, ka Hipokrats dzimis ap 460. gadu p.m.ē. Kosas salā. Cita biogrāfiskā informācija, visticamāk, ir nepatiesa. Hipokrata biogrāfiju pirmais uzrakstīja 2. gadsimtā dzīvojušais sengrieķu ārsts Efesas Sorans, un to uzskata arī par nozīmīgāko avotu, kur detalizēti aprakstīta Hipokrata personīgā dzīve.

Sorana rakstītajā biogrāfija ir teikts, ka Hipokrata tēvs bija ārsts Hēraklids, bet māte — Praksitela. Hipokrata dēli Tesali un Drakons, kā arī audžudēls Polibusbija viņa mācekļi. Galēna rakstītajos darbos ir teikts, ka arī Polibusbija Hipokrata dēls.

Sorans apgalvoja, ka Hipokrats apguvis medicīnu no sava tēva un vectēva, kā arī studējis Dēmokrita un Gorgija darbus. Viņš strādāja Kosas asklēpiejā, kā arī mācījies pie trāķiešu ārsta Hērodika. Hipokrats medicīnu apguva visu mūžu, ceļojot gan pa Trāķiju, Tesāliju, gan pa Marmora jūras reģionu. Hipokrats, visticamāk, nomira ap 370. gadu p.m.ē. Larisā 83, 85 vai 90 gadu vecumā (dažos avotos tiek minēts, ka viņš nodzīvoja vairāk nekā 100 gadus).

## Hipokrata zvērests

Hipokrata zvērests ir svinīgos apstākļos izteikta ārsta apņemšanās savā darbā ievērot ētikas normas. Tradicionāli šo solījumu saista ar Hipokrata izveidoto ārstniecības skolu Senajā Grieķijā, kaut gan ir izteikts pieņēmums, ka šis zvērests ir senāks un tapis jau Pitagora (ap 580./572.—ap 500./490. gadu p.m.ē.) laikā. Mūsdienās Hipokrata zvēresta teksts ir sastopams dažādās variācijās, un to nodod jaunie ārsti pēc universitātes beigšanas un ārsta diploma saņemšanas. 

## Atsauces

## Ārējās saites

* 
*
Vingrošana 2008. gada vasaras olimpiskajās spēlēs — komandu sacensības vīriešiem

2008. gada vasaras olimpiskajās spēlēs sacīkstes **vīriešiem komandu sacīkstēs** notika 12. augustā. Sacīkstēs piedalījās 8 komandas. Zelta medaļas izcīnīja Ķīnas komanda.

## Medaļu ieguvēji

## Priekšsacīkstes
Sacensību finālam kvalificējās 8 komandas.
* 
* 
* 
* 
* 
* 
* 
* 

## Fināls
Komandas sastāvēja no sešiem sportisitiem, katrai komanda pietieca trīs sportistus katrā vingrojuma veidā. Katra vigrojuma rezultāts tika summēts pa vigrojumiem, kuri pēc tam tika summēti un sastādīja finālrezultātu.
Ray Of Light

**Ray Of Light** ir ASV mūziķes Madonnas septītais studijas albums, kuru ierakstu kompānija Maverick Records un Warner Bros. izdeva 1998. gada 22. februārī.

## Dziesmu saraksts

* Japāņu albuma versijas bonusa dziesma.

1 Ir pieejama arī kā singla "Ray Of Light" B puses dziesma.

## Singli

## Skatīt arī

* Madonna
* Madonnas albumu diskogrāfija
* Madonnas singlu diskogrāfija

## Ārējās saites
* Madonnas oficiālā mājaslapa
* Madonnas oficiālais myspace.com profils
* Madonnas imdb.com profils
* Madonnas dziesmu vārdu datubāze
* Oficiālā Madonnas fanu mājaslapa
Ritmblūzs

**Ritmblūzs** jeb **ritmendblūzs** ( — 'ritms un blūzs'), saīsinājumā **R&B**, ir populārās mūzikas žanrs, kas apvieno džeza, gospeļa, blūza, hiphopa elementus. Tā pamatā ir mainīgs ritms un interesanta melodija. Tēmas mēdz atkārtoties, ar tām variē.

## Ievērojamākie mūsdienu ritmblūza mūziķi un grupas
Prinss (*Prince*); Maikls Džeksons; Čaka Hāna; Luters Vendross (*Luther Vandross*); Laionels Ričijs; Vitnija Hjūstone; Bobijs Brauns (*Bobby Brown*); Dženeta Džeksone; Natālija Koula (*Natalie* *Cole*); Terenss Trents D’Ārbijs (*Terence Trent D’Arby*); Šadē (*Sade*); *[[Babyface]]*; Anita Beikere (*Anita Baker*); *Soul II Soul; Boyz II Men;* *En Vogue;* Līza Stensfīlda; Ālija (*Aaliyah*); *[[R. Kelly]]*; *TLC;* Šagijs (*Shaggy*); *[[Dr. Dre]]*; Eraika Badu (*Erykah* *Badu*); D’Andželo (*D’Angelo*); *[[Usher]]*; Mērija Blaidža; Bejonse Noulza; *OutKast;* *[[Ne-Yo]]*; Rianna; Džons Ledžends; Frenks Oušens (*Frank Ocean*); Džastins Timberleiks; Farels Viljamss; Kriss Brauns; *[[Tinashe]]*; *[[Bruno Mars]]*; *[[The Weeknd]];* Kendriks Lamārs; Adele; Laura Mvula (*Laura Mvula*), Eimija Vainhausa un citi.

## Atsauces

## Ārējās saites

*
Tehno

**Tehno** ir elektroniskās deju mūzikas apakšžanrs, kas parādījās Detroitā, ASV, 1980. gadu vidū un beigās. Pirmais vārda tehno () lietojums mūzikas žanra apzīmēšanai ir fiksēts 1988. gadā. Mūsdienās pastāv daudzi tehno stili, bet Detroitas tehno ir šo stilu pamatlicējs. Detroita tajā laikā bija mašīnbūves pilsēta, kur ik uz soļa industriālajā rajonā bija dzirdami dažādi tehniski trokšņi, kas atkārtojas un veido it kā ritmisku skanējumu. Tāpēc cilvēki nāca klajā ar šo tehnisko trokšņu atdarināšanu ar dažādiem instrumentiem (pārsvarā elektroniskiem), kas atdarināja tehniskos procesus un pievienoja tiem muzikālu noskaņu un nosauca par *techno*.

## Skatīt arī
* Elektroniskā deju mūzika
* Elektroniskās mūzikas žanru uzskaitījums

## Ārējās saites
* ''Sounds like techno'' mājaslapa
Williams

***Williams*** var būt:

* Viljamss — vīriešu dzimtes uzvārds;
* Viljamsa — sieviešu dzimtes uzvārds;
* *[[Williams F1]]* — Formula 1 autosacīkšu komanda.
Plaušu vēzis

thumb|175px|Plaušu vēzis.

**Plaušu vēzis** ir nekontrolēta šūnu pieauguma slimība plaušu audos. Šāds šūnu pieaugums var izsaukt metastāzi, tas ir, izsaukt jaunu slimības perēkli, kurš izveidojies slimības ierosinātājiem pārvietojoties pa asinsvadiem vai limfvadiem no sākotnējā perēkļa uz citu vietu organismā. Plaušu vēzis ir viens no izplatītākajiem audzējiem pasaulē. Iespējamie saslimšanas cēloņi ar plaušu vēzi ir smēķēšana, paaugstināta radiācija, darba vides apstākļi, ieilguši un hroniski iekaisumi un/vai tuberkuloze.

## Atsauces un piezīmes
Ārsti bez robežām

**"Ārsti bez robežām"** () ir starptautiska nevalstiska organizācija, kura sniedz medicīnisko palīdzību civiliedzīvotājiem valstīs, kur notiek bruņoti konflikti vai kāda stihiska dabas parādība. Organizācija tika izveidota 1971. gada 20. decembrī Parīzē, lai sniegtu palīdzību civiliedzīvotājiem Nigērijā, kur no 1967. līdz 1970. gadam plosījās karš. Organizācijas galvenā mītne atrodas Ženēvā, Šveicē.

Organizācija katru gadu nosūta vairāk nekā 3 tūkstošus brīvprātīgo uz 80 pasaules reģioniem, tai skaitā arī uz reģioniem, kuros notiek karš. Organizācijas brīvprātīgie strādā teju vai visos karstajos pasaules punktos. Bez tam "Ārsti bez robežām" iesaistās un palīdz cilvēkiem ārstēties no narkotisko vielu lietošanas, kā arī cīnās pret AIDS. Naudu uzdevumu īstenošanai organizācija galvenokārt iegūst no privātajiem ziedotājiem.

1999. gadā organizācija saņēma Nobela miera prēmiju.

## Atsauces

## Ārējās saites

* Oficiālā mājas lapa 
* Organizācijas vēsture Nobela prēmijas mājaslapā
Elektroniskā deju mūzika

**Elektroniskā deju mūzika** ( jeb **EDM**) ir elektroniskās mūzikas žanrs, visbiežāk ar šo jēdzienu saprot tāda veida mūziku, kura ir radīta dejošanai un/vai atskaņošanai deju klubos.

Elektroniskās deju mūzikas aizsākumi meklējami 1977. gadā, kad tika izdots Džordžo Morodera (*Giorgio Moroder*) albums "From Here to Eternity". Mūsdienās pastāv ļoti daudz elektroniskās deju mūzikas apakšžanri, piemēram, tehno (*techno*), transs (*trance*), hausmūzika (*house music*), *jungle*, *drum'n'bass*, elektro (*electro*) un daudzi citi apakkšžanri.

Šobrīd liela loma elektroniskajā deju mūzikā ir tādiem māksliniekiem kā Avicii, Martins Garriks, Dāvids Geta, *Zedd*, Olivers Heldens.

## Hausmūzika

Hausmūzika pieder pie elektronikas stila. Tā saknes ir meklējamas Čikāgā (ASV) 1980. gadu vidū.

House plaši izplatījies ASV dienvidos.

## Elektro
Elektro (zināms arī kā Elektro-Funk vai Elektro Funk) ir elektronikas stils, kura saknes ir rodamas hiphopa kultūras kustībā. Šī stila skaņdarbu aptuvenais ātrums ir no 100 līdz 130 sitieniem minūtē.

Par pirmajiem šī žanra pārstāvjiem jāmin *[[Kraftwerk]]*, *[[Jazz-Funk]]* un *[[Funk records]]*. Elektro bija ļoti populārs Ņujorkā 1970. un 1980. gados. Atkārtotu popularitāti tas piedzīvoja 1990. gadu sākumā.

## Skatīt arī
* Elektroniskās mūzikas žanru uzskaitījums

## Ārējās saites
Džeks Rūbijs

**Džeks Leons Rūbijs** (, dzimis kā **Džeikobs Rubinstains** () , miris ) - Dalasas naktskluba īpašnieks, kurš 1963. gada 24. novembrī publiski nogalināja ASV prezidenta Džona Kenedija iespējamo slepkavu Lī Hārviju Osvaldu.

Dzimis Čikāgā, no Polijas emigrējušu ebreju ģimenē. Bērnībā daudz kavējis skolu, tāpēc ievietots pāraudzināšanas iestādē. Darbojās zirgu skriešanās sacensību biznesā. Pēc dienesta armijā ASV Otrā pasaules kara laikā 1947. gadā pārcēlās uz Dalasu, kur nomainīja uzvārdu uz Rūbiju. Uzturēja dažādus naktsklubus un striptīzbārus. Viņam bija pazīšanās gan Dalasas policijas, gan vietējās mafijas un spēļu biznesa aprindās.

Pēc Kenedija nogalināšanas vairāki liecinieki jau iepriekš bija reportieru pūlī Dalasas policijas ēkā manījuši Rūbiju. 1963. gada 24. novembrī, divas dienas pēc Kenedija nogalināšanas, Rūbijs brīdī, kad Osvaldu pārveda no policijas ēkas uz cietumu, piesteidzās pie viņa un ar revolveri iešāva tam vēderā. Tas notika televīzijas tiešajā ēterā. Osvalds tika nogādāts tai pašā slimnīcā, kur divas dienas iepriekš mira Kenedijs, tomēr ārstiem viņu glābt neizdevās.

Tūlīt pēc šāviena Rūbijs tika arestēts. Viņš paskaidroja, ka šāvis tāpēc, lai parādītu, ka ebrejiem "ir iekšas", ka gribējis atjaunot Dalasas labo slavu un ka negrib, lai Žaklīnai Kenedijai būtu jāatbild uz jautājumiem tiesā.

Tomēr vēlāk viņš vairākkārt apgalvoja, ka Kenedija slepkavība ir sazvērestība, konkrēti tomēr neprecizējot. Pēc vairākkārtīgiem lūgumiem, kuri iesākumā tika ignorēti, Rūbijam izdevās tikties ar Vorena komisijas locekļiem. Rūbijs lūdza pārcelt viņu uz Vašingtonu, jo Dalasā viņam esot bažas par dzīvību, tomēr komisija apgalvoja, ka pastāv juridiski šķēršļi šādai pārvešanai.

Rūbijs tika atzīts par vainīgu slepkavībā un notiesāts uz nāvi. Viņš pārsūdzēja tiesas lēmumu, 1966. gada 5. oktobrī nāvessods tika atcelts un norīkota jauna lietas izskatīšana 1967. gada februārī. Tomēr 1966. gada decembrī Rūbijs tika nogādāts slimnīcā, kur viņam tika konstatēts vēzis un 1967. gada 3. janvārī viņš mira. Pēdējā zināmajā uzrunā 19. decembrī viņš liecināja, ka Osvaldu nogalinājis viens.

## Ārējās saites

* An article on Ruby's family background and childhood
* Testimony of Earl Ruby
* In Defense of Jack Ruby 
* Jack Ruby: Dallas' Original J.R.
Diennakts

**Diennakts** ir laika mērīšanas vienība jeb laika periods, kurā Zeme vienreiz apgriežas ap savu asi. Vienā diennaktī ir 24 stundas jeb 1440 minūtes, jeb arī 86 400 sekunžu. Diennakts sastāv no dienas, vakara, nakts un rīta. Sarunvalodā diennakti mēdz saukt par dienu. Starptautiski diennakts nomainās plkst. 0:00 naktī.
Menstruālais cikls

thumb|250px|Menstruālais cikls (angļu valodā)
**Menstruālais cikls** ( — ‘ikmēneša’) ir periodisks fizioloģisks pārmaiņu cikls reproduktīvajā sistēmā sievietēm, kas ir sasniegušas dzimumbrieduma gadus. Acīmredzamas menstruācijas notiek tikai sievietēm un cilvēkam tuvu radniecīgām dzīvnieku sugām, piemēram, šimpanzēm. Citiem placentāļiem notiek meklēšanās cikls jeb estrs, kura beigās dzemdes gļotāda tiek uzsūkta ķermenī. Sievietes organisms menstruālā cikla laikā tiek sagatavots grūtniecībai. Menstruālā cikla ilgums ir 28 ± 7 dienas un tā sākums sakrīt ar menstruāciju pirmo dienu. Menstruālā cikla norisi regulē endokrīnā sistēma. Menstruālā cikla laikā estrogēna ietekmē beidzas menstruācijas un sāk sabiezēt dzemdes gļotāda. Hormonu ietekmē olnīcās sāk attīstīties folikuli. Pēc vairākām dienām viens (reizēm vairāki) folikuls kļūst par dominējošo, kamēr pārējie atmirst. Aptuveni cikla vidū notiek ovulācija — dominējošais folikuls plīst, atbrīvojot olšūnu, kas pa olvadu virzās uz dzemdi un neapaugļota izdzīvo ne ilgāk kā diennakti, bet pārplīsušā folikula vietā izveidojas dzeltenais ķermenis, kas ražo progesteronu, lai apaugļošanās gadījumā sagatavotu dzemdes gļotādu embrija uzņemšanai. Ja divu nedēļu laikā nenotiek apaugļošanās, dzeltenais ķermenis pārtrauc darboties un gan progesterona, gan estrogēna līmenis krasi samazinās, kā rezultātā sākas menstruācijas — dzemdes gļotāda noārdās un caur vagīnu izdalās no ķermeņa.

## Ārējās saites
Miervaldis Birze

**Miervaldis Birze** (īstajā vārdā **Augusts Miervaldis Bērziņš**; dzimis , miris ) bija latviešu ārsts. Brīvajā laikā darbojās kā rakstnieks un publicists.

## Biogrāfija

Birze dzimis pilsētas pašvaldības darbinieku ģimenē Rūjienā. 1933. gadā pabeidza Rūjienas pamatskolu. Pēc padomju okupācijas, 1941. gada maijā Birze iestājās komjaunatnē, par ko pēc vācu ienākšanas 1941. gada 18. jūlijā viņš tika apcietināts. Līdz 1943. gada 21. septembrim Birze atradās Valmieras cietumā, tad viņu nosūtīja uz Salaspils koncentrācijas nometni. Viņš tika norīkots angāru celtniecībā Spilves lidostā. 1944. gada jūlijā viņu kopā ar 1200 cilvēku lielu ieslodzīto transportu pārveda uz Vāciju, kur viņš nonāca Buhenvaldes koncentrācijas nometnē. 1945. gada aprīlī, nometnes evakuācijas laikā Birzem izdevās aizbēgt, viņš devās mājup caur Poliju, kur viņu apcietināja padomju čeka un no 1945. gada maija līdz septembrim viņš atradās filtrācijas nometnē Grodņā. Vācu koncentrācijas nometnēs pavadītais laiks un notikumi ir atspoguļoti vairākos Birzes daiļdarbos. 

1949. gadā beidza Latvijas Valsts Universitātes Medicīnas fakultāti. Ieguvis diplomu, strādāja par ārstu Cēsīs. Tāpat kā Ernests Hemingvejs, arī Birze kā ārsts nāvi mēdza uzlūkot ironiski, ar zināmu devu humora.

## Ārējās saites
* Miervalža Birzes atmiņas ("Ieslodzītais nr. 73 823" Lauku Avīze, 2005. gada 11. jūnijs)
Skalvji

thumb|Skalvju pārējo baltu zemes ap 1200. gadu
**Skalvji** bija kuršiem un prūšiem radniecīga rietumbaltu cilts. Skalvju zeme Skalva stiepās gar Nemunas lejteci. Vācu ordenis Skalvu iekaroja 1276.—1277. gadā. Turpmākajos gados skalvju augstmaņi saņēma zemes īpašuma tiesības no ordeņa. Skalva smagi cieta ordeņa un Lietuvas dižkunigaitijas karos. Pēdējo reizi skalvji rakstos pieminēti 1542. un 1563. gadā. Daļa skalvju pārtautojās un ieplūda Prūsijas lietuviešos, bet citi — žemaišos. Mūsdienās Skalva atrodas Kaļiņingradas apgabala un Lietuvas Mazās Lietuvas teritorijās.
Baltijas Starptautiskā akadēmija

**Baltijas Starptautiskā akadēmija** ir privātā augstskola Latvijā. 

2009. gadā tajā studēja vairāk nekā 4500 studentu, tai skaitā 400 ārvalstu studentu no 20 Eiropas un pasaules valstīm. BSA piedāvā 1. un 2. līmeņa augstākās profesionālās un akadēmiskās bakalaura studijas un akadēmiskās un profesionālās maģistra studijas. Studijas notiek latviešu valodā un angļu valodā.

2023. gadā akadēmija nav nokārtojusi akreditāciju, kas radījis problēmas tās studentiem.

2025. gada 22. maijā noslēdzās Baltijas Starptautiskās akadēmijas ārkārtas akreditācijas process, kuru iniciēja Izglītības un zinātnes ministrija. Akreditācijas laikā tika veikta pilnīga un visaptveroša Akadēmijas darba organizācijas un kvalitātes sistēmas pārbaude Rīgā, Daugavpilī un Liepājā. Ar Studiju kvalitātes komisijas lēmumu Akadēmija saglabāja spēkā esošo akreditāciju, apliecinot, ka tās darbība atbilst Latvijas Republikas normatīvo aktu prasībām.

## Vēsture
Augstkola tika dibināta 1992. gadā, līdz 2006. gadam darbojās ar nosaukumu **Baltijas Krievu institūts**.

## Filiāles
Baltijas Starptautiskā akadēmija nodrošina studijas Rīgā un Daugavpils, Liepājas, Rēzeknes, Jēkabpils, Ventspils, Smiltenes un Jelgavas reģionālajās filiālēs:
#BSA Rīgā, Valērijas Seiles iela 4,
# BSA Daugavpils filiāle, Dzelzceļu iela 3,
# BSA Rēzeknes filiāle, Dārzu iela 21/17, 
# BSA Jēkabpils filiāle, Jaunā iela 44,
# BSA Jelgavas filiāle, Skolas iela 4B, Jelgavas novads,
# BSA Liepājas filiāle, Liedaga iela 3, 
# BSA Smiltenes filiāle, Dārza iela 17.

## Atsauces

## Ārējās saites
* BSA mājaslapa
* Par Baltijas Starptautiskās akadēmijas Satversmes apstiprināšanu Ministru kabineta rīkojums Nr.297
Hiphops

**Hiphops** () ir mūzikas žanrs un kultūras kustība, kas aizsākās 20. gadsimta 70. gadu sākumā Ņujorkā, un tās aizsācēji bija galvenokārt afroamerikāņi un latīņamerikāņi. Hiphopa kultūru raksturo četri galvenie pamatelementi: repošana, dīdžejošana, grafiti un breiks. Citi papildu elementi ir bītbokss, hiphopa ģērbšanās stils un vienkāršruna jeb valodas kultūra. Kopš hiphopa dzīvesstila rašanās Bronksā tas ir izplatījies visā pasaulē.

Kad hiphopa mūzika sāka izplatīties, tā bija balstīta uz dīdžejiem, kas radīja ritmiskus bītus. Vēlāk šai mūzikai sāka pievienoties repošana (ritmiska atskaņām bagātu tekstu skaitīšana).

## Skatīt arī
* Hiphopa dejas

## Atsauces
Prostatas vēzis

thumb|235px|Prostatas vēzis.

**Prostatas vēzis** jeb **priekšdziedzera vēzis** ir slimība, kad vēzis attīstās prostatā, vīriešu reproduktīvās sistēmas dziedzerī. Šī slimība sākas, kad prostatas šūnas pārveidojas un tas notiek nekontrolēti. Šīs bojātās šūnās var izplatīties (metastāzes procesā) tālāk uz citām ķermeņa daļām, it īpaši uz kauliem un limfmezgliem. Prostatas vēža dēļ var būt apgrūtināta, sāpīga urinēšana, erekcijas disfunkcija un citi simptomi.

## Ārējās saites
* Prostatas vēzis
Bambaru valoda

**Bambaru valoda** (saukta arī **bambara** vai **bamanankana**) ir Nigēras-Kongo saimes valoda, kurā runā kopā ap 6 miljoni cilvēku galvenokārt Mali un pierobežas terotrijās Burkinafaso un Kotdivuārā. Tuva diulu valodai. Bambaru tautas (ap 2,7 miljoni) valoda, kas kalpo kā *[[lingua franca]]* Mali, kur to prot ap 80% valsts iedzīvotāju.

## Ārējās saites

* ''Ethnologue'' par bambaru valodu
* Mali vēsture un valoda
* Bambaru-franču-angļu vārdnīca
* Koku nosaukumi bambaru valodā
* Tiešsaistes bambaru valodas kursi
Warner Records

***Warner Records*** (līdz 2019. gadam zināma kā ***Warner Bros. Records Inc.***) ir ASV ierakstu kompānija, *[[Warner Music Group]]* meitasuzņēmums, tā galvenā mītne atrodas Losandželosā, Kalifornijā. Tā dibināta  kā ASV kinokompānijas *[[Warner Bros.]]* mūzikas ierakstu nodaļa.

*Warner Records* ierakstījušies tādi mūziķi un grupas kā Madonna, Prinss, *[[Linkin Park]]*, Zaks Braiens, *[[Van Halen]]*, Kailija Minoga, *[[ZZ Top]]*, *[[Gorillaz]]*, Bete Midlere, *[[Grateful Dead]]*, *[[Jane's Addiction]]*, *[[Duran Duran]]*, *[[Fleetwood Mac]]*, Rods Stjuarts, *[[Funkadelic]]*, Džeimss Teilors,  *[[Red Hot Chili Peppers]]*, Maks Millers, *[[R.E.M.]]*, Bobs Džeimss, Deivids Senborns un *[[Sex Pistols]]*.

## Atsauces

## Ārējās saites

*
Maverick Records

**Maverick Recording Company**, ir ASV ierakstu zīmols, kurš ietilpst izklaides kompānijas Maverick sastāvā, kas savukārt pieder Warner Music Group un tiek izplatīta caur Warner Records.
Sire Records

**Sire Records Company** ir ASV ierakstu zīmols, kurš pieder Warner Music Group un tiek izplatīts caur Warner Records.
Sarkanais ozols

**Sarkanais ozols** () ir daudzgadīgs dižskābaržu dzimtas koks ar olveida vai ieapaļu vainagu. Sarkanais ozols savvaļā aug Ziemeļamerikā. Latvijā ozols tiek audzēts apstādījumos, ir ziemcietīgs visā Latvijas teritorijā. Latvijā ozols var izaugt līdz 25 m garš. Ziemeļamerikas mežos sasniedz pat 40 m garumu. Rudenī koka lapas nokrāsojas sarkanas.
Jaucējprogramma

**Jaucējprogramma** ir vispasaules tīmekļa datorprogramma, kas vienā integrētā rīkā apvieno datus un funkcionalitāti no vairāk nekā viena avota, piemēram, kartogrāfisku informāciju apvienojot ar ziņām, tūrisma informāciju vai statistikas datiem. Ar jaucējprogrammu palīdzību tiek radīts jauns tīmekļa pakalpojums, ko šādā formā nepiedāvāja neviens no izmantotajiem avotiem.
Emalja

right|thumb|200px|Emaljēta dekoratīva tauriņveida piespraude (Ķīna)
**Stiklveida emalja** ir stiklveida masas (glazējuma) pārklājums, savienots ar metāla virsmu pie ļoti augstas temperatūras, ko lieto metālu virsmu dekoratīvai rotāšanai (juvelieru izstrādājumos) vai aizsardzībai pret koroziju (rūpnieciskajā emaljēšanā).

Emaljēšanas procesā emaljas masu uzklāj metāla virsmai, un karsē +860° C temperatūrā. Pie šādas temperatūras emalja kūst, un pārklāj metāla virsmu, aizpildot nelīdzenumus.

## Juvelierizstrādājumu emaljēšana

Emaljēšana kopš antīkās pasaules laikiem bija praktiski vienīgais metālu krāsošanas veids ar ilgnoturīgu iedarbību, kuru izmantoja visdažādāko metāla greznumpriekšmetu — rotu, kroņu, scepteru, bruņu utt., — virsmu dekoratīvu laukumu iekrāsošanai. Emaljas masu senajā pasaulē veidoja no 1/4 kvarca smilšu, 1/4 borskābes (H3BO3) un 2/4 svina mīnija (Pb3O4). Nepieciešamā krāsas toņa panākšanai, emaljas masai pirms karsēšanas pievienoja attiecīgu pigmentu: kobalta oksīdu (Co3O4) zilai vai melnai krāsai, kadmija oksīdu (CdO) sarkanai krāsai, vara oksīdu (CuO) zaļai krāsai u.tml.

## Rūpnieciskā emaljēšana

Rūpnieciskajā emaljēšanā emalja tiek izmantota, lai padarītu metāla virsmu noturīgāku pret koroziju, mehāniskiem un ķīmiskiem bojājumiem (piemēram, šķidrumu tvertņu, vannu, trauku utt. emaljēšana). Tā kā emaljā paliek mikroskopiskas poras, un caur tām ūdens var piekļūt metāla virsmai un izraisīt koroziju, lai to novērstu, emaljai pievieno aizsarganodu, kura sastāva parasti ir magnija sakausējums: magnijs ir vieglāk šķīstošs metāls nekā dzelzs, un elektroķīmiskā procesā magnijs un kalcijs (ūdens sastāvā) pārklāj mikroporas, nodrošinot aizsardzību pret koroziju.
Tureta sindroms

thumb|235px|Žoržs Žils de la Turets, ārsts, kura vārdā nosaukts šis sindroms

**Tureta sindroms** (arī **Žila Tureta sindroms**, saīsinājumā **TS**) ir iedzimta nervu sistēmas slimība, kura parasti sāk izpausties jau bērnībā. Cilvēkiem, kuri slimo ar Tureta sindromu, ir tiki (atkārtotas, ātras, no gribas neatkarīgas muskuļu kontrakcijas). Tiki var izpausties dažādos veidos (vokālie, muskuļu, u.c). Cilvēks tika laikā var izteikt pat veselas frāzes, teikumus. Viņu dzīves ilgums neatšķiras no veselu cilvēku dzīves garuma, kā arī netiek novērota atpalicība, kā varētu iedomāties, kad pirmoreiz satiek cilvēku ar Tureta sindromu. Kļūstot vecākam, slimniekam tiki var sākt izpausties arvien intensīvāk.

## Ārējās saites
Zobu emalja

thumb|235px|Zobs; emalja attēlā ir norādīta ar angļu vārdu "enamel".

**Zobu emalja** ir cietākā un visvairāk mineralizētākā ķermeņa daļa, kā arī viena no četrām zobu daļām (pārējās trīs ir dentīns, pulpa un zobu cements). Zobu emalja ir tā daļa, kuru var redzēt, skatoties uz zobiem, pārējās daļas ir apslēptas zem tās. Tātad emalja balstās uz dentīna. 96% no emaljas sastāv no minerālvielām, atlikušo daļu sastāda organiskas vielas un ūdens. Emaljas krāsa parasti ir iedzeltena līdz pelēcīgi balta. Pie zobu pamatnes, kur emalja vairs neklāj dentīnu, tā krāsa var būt pat gaiši zilos toņos. Emaljas pati iekšējā mala mineralizējas no pulpas, bet ārējā daļa no siekalām. Emalja veidojas divos etapos:
* diferencējas no zoba emaljas orgāna iekšējā epitēlija — enomeloblasta. Pēc dentīna sintēzes sākšanās ar emaljas sintēzi sākas zoba kronīša formēšanās.
* Pēc enomeloblastu diferenciācijas sākās emaljas sintēze un mineralizācija.
Zoba augšanu atspoguļo **rēciusa līnijas**. Slīpētā zoba garengriezumā rēciusa līnijas parādās kā tumšas līnijas. Emalja zobu virsmām veido padziļinājumus un šos padziļinājumus sauc par perikimām. Šī virsma mainās ar vecumu.

## Atsauces un piezīmes

## Ārējās saites
Hirša indekss

300px|thumb|right|Hirša indeksa aprēķināšanas metodika atkarībā no publikāciju skaita (x-ass) un to citēšanas biežuma (y-ass)
**Hirša indekss** (jeb **h-indekss** vai **Hirša faktors**) ir bibliometrijas instruments, kas parāda kāda autora produktivitāti un kvalitāti, balstoties uz autoru darbu citēšanu. Pašlaik tas iegūst arvien plašāku starptautisku ievērību zinātnieku pasaulē kā viens no objektīvākajiem starptautiskā zinātniskā pienesuma indikatoriem.

## Pamatojums
Pimo reizi h-indeksa lietošanu 2005. gadā ASV Nacionālajā zinātņu akadēmijā ierosināja Kalifornijas Universitātē Sandjego (UCSD) strādājošais fiziķis Horhe Hiršs (*Jorge E. Hirsch*). Tas tika definēts šādi: *Zinātniekam ir h-indekss, ja h no viņa N zinātniskajām publikācijām ir citētas vismaz h reizes un pārējās (N-h) publikācijas ir citētas mazāk nekā h reizes*.

## Praktiskā nozīme
Hirša indekss praktiski nozīmē to, ka tiek ņemtas vērā visas kāda autora starptautiskajās datu bāzēs citētās publikācijas, bet tās tiek sagrupētas pēc citēšanas biežuma. H-indekss norāda skaitli, kas pārsniedz x publikācijas ar x citācijām. Piemēram, kādam zinātniekam ir Hirša indekss 4, ja viņš ir starptautiski pieejamos izdevumos publicējis vismaz 4 rakstus, kas katrs ir citēti vismaz 4 reizes citu autoru rakstu atsaucēs.

## Priekšrocības un trūkumi
* Hirša indeksam ir priekšrocības, salīdzinot ar kopējo kāda autora citējumu skaitu, jo izslēdz vienas publikācijas lielās citēšanas ietekmi uz h-indeksu. To var uztvert kā trūkumu izciliem, bet mazproduktīviem autoriem ar maz, bet ļoti citētām publikācijām.
* Hirša indekss neņem vērā arī autora ieguldījumu publikācijas tapšanā (pirmais vai pēdējais autors). 
* Hirša indekss vairāk mēra "popularitāti", nevis "zinātnisko kvalitāti", kas var tikt novērtēta tikai pēc daudziem gadiem.
* Reizēm ir lielas grūtības atsijāt autorus ar vienādiem vārdiem un uzvārdiem.

## Ārējās saites
* Harzing.com - Uz Google-Scholar datu bāzes izveidotais instruments Hirša indeksa aprēķināšanai
* ISI Web of Knowledge - datu banka ar h-indeksiem, pieeja caur Campus-Logins)
* SCImagojr.com - h-indekss zinātniskajiem žurnāliem

## Literatūra
* Jorge E. Hirsch (2005): *[http://arxiv.org/PS_cache/physics/pdf/0508/0508025v5.pdf An index to quantify an individual's scientific research output]*. 
* Sidiropoulos A., Katsaros D. und Manolopoulos Y. (2006): *[http://arxiv.org/PS_cache/cs/pdf/0607/0607066.pdf Generalized h-index for disclosing latent facts in citation networks]*.
* Ball P. (2007): Achievement index climbs the ranks. Nature 448 (16 August, 2007) p.737

## Atsauces

## Skatīt arī
* Impaktfaktors
Baltais ozols

**Baltais ozols** () ir daudzgadīgs dižskābaržu dzimtas koks. Baltais ozols savvaļā aug Ziemeļamerikas austrumdaļā. Atsevišķu koku dzīves ilgums sasniedz pat 600 gadus. Kaut arī sugas nosaukums ir baltais ozols, parasti koku miza ir pelnu pelēkā krāsā, lai gan ir īpatņi ar ļoti gaišu mizu. Rudenī koka lapas nokrāsojas sarkanas vai brūnas.

Baltā ozola koksne ir augstvērtīgs kokmateriāls. Bieži tiek izmantota mēbeļu un parketa izgatavošanā. Koksne ir samērā izturīga pret puvi. USS Constitution — pasaulē vecākais burinieks, kurš joprojām ir peldspējīgs, ir būvēts no baltā ozola. Baltais ozols plaši tiek izmantots japāņu cīņu mākslu ieroču izgatavošanā. No šā ozola koksnes izgatavo bokenus (japāņu zobena katanas koka atveidojums) un dzjo (koka kārts).

## Ārējās saites